2020. gada Rīkojums Nr.

Rīgā (prot. Nr.            . §)

**Par nekustamo īpašumu Austrumu ielā 1A, Aizputē, Aizputes novadā, nodošanu Aizputes novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 pantu un 43. pantu Finanšu ministrijai nodot bez atlīdzības Aizputes novada pašvaldības īpašumā likuma "Par pašvaldībām" 15. panta pirmajā daļā noteikto pašvaldības autonomo funkciju īstenošanai:

1.1. valsts nekustamo īpašumu (nekustamā īpašuma kadastra Nr. 6405 006 0170) – zemes vienību 2333 m2 platībā (zemes vienības kadastra apzīmējums 6405 006 0170) – Austrumu ielā 1A, Aizputē, Aizputes novadā;

1.2. valstij piekrītošo nekustamo īpašumu (nekustamā īpašuma kadastra Nr. 6405 506 0170) – būvi (būves kadastra apzīmējums 6405 006 0170 001) - Austrumu ielā 1A, Aizputē, Aizputes novadā.

2. Aizputes novada pašvaldībai nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.

3. Pilnvarot Aizputes novada pašvaldību parakstīt nostiprinājuma lūgumu par šā rīkojuma 1.2. apakšpunktā minētā nekustamā īpašuma ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Aizputes novada pašvaldībai, nostiprinot zemesgrāmatā īpašuma tiesības uz šā rīkojuma 1.2. apakšpunktā minēto nekustamo īpašumu, nostiprināt īpašuma tiesības zemesgrāmatā uz valsts vārda Finanšu ministrijas personā vienlaikus ar pašvaldības īpašuma tiesību nostiprināšanu.

5. Aizputes novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minētajiem nekustamajiem īpašumiem:

5.1. norādīt, ka īpašuma tiesības Aizputes novada pašvaldībai nostiprinātas uz laiku, kamēr Aizputes novada pašvaldība nodrošina šā rīkojuma 1. punktā minēto funkciju īstenošanu;

5.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

6. Šā rīkojuma 5.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Finanšu ministrs J. Reirs

Iesniedzējs:

Finanšu ministrs J. Reirs